Diari Oficial de la Generalitat Valenciana


Sumari del DOGV 8117, del 31-08-2017 (2017/7484)

RESOLUCIÓ de 10 de juliol de 2017, del Servei Territorial d'Indústria i Energia de Castelló, per la qual s'atorga a Iberdrola Distribución Eléctrica, SAU, autorització administrativa prèvia i autorització administrativa de construcció d'instal·lació de línia elèctrica. Expedient número ATLINE/2016/479/12.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8117

Data del DOGV
:   31-08-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/7484


Data del document
:   10-07-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 10 de juliol de 2017, del Servei Territorial d'Indústria i Energia de Castelló, per la qual s'atorga a Iberdrola Distribución Eléctrica, SAU, autorització administrativa prèvia i autorització administrativa de construcció d'instal·lació de línia elèctrica. Expedient número ATLINE/2016/479/12. [2017/7484]  
Presentada la sol·licitud d'autorització administrativa prèvia i autorització administrativa de construcció, relativa a la instal·lació elèctrica davall indicada i basant-se en els següents:  
  
Fets  
Primer. Que el 26 de juliol de 2016, s'incoa l'expedient ATLINE/2016/479/12, amb la sol·licitud prèvia presentada en aquest Servei Territorial d'Indústria i Energia.  
Segon. Que el 9 d'agost de 2016 es presenta la liquidació de la taxa corresponent.  
Tercer. Ha sigut realitzada la informació pública a què fan referència l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i la normativa vigent en matèria d'avaluació d'impacte ambiental, per mitjà de l'anunci corresponent, publicat en el Butlletí Oficial de la Província de Castelló el 6 d'octubre de 2016, no s'ha presentat cap al·legació durant el període d'informació pública de la sol·licitud presentada.  
Quart. El 15 de febrer de 2017 se sol·licita la preceptiva estimació d'impacte ambiental davant de la Direcció General del Medi Natural i d'Avaluació Ambiental.   
Cinqué. El 16 de juny de 2017 té entrada en aquest Servei Territorial informe d'impacte ambiental emés el 15 de juny de 2017 per la Direcció General del Medi Natural i d'Avaluació Ambiental.  
  
Sisé. Examinada la documentació aportada, el 10 de juliol de 2017 s'emet proposta de resolució favorable per la Secció d'Energia i Mines.  
  
  
Fonaments de dret  
Primer. Efectuats els tràmits necessaris per a l'autorització administrativa prèvia i autorització administrativa de construcció (d'acord amb la nova terminologia introduïda per la Llei 24/2013, de 26 de desembre, del sector elèctric, en l'article 53), establits en el Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
  
Segon. Que la instrucció del procediment és competència del Servei Territorial d'Indústria i Energia segons Decret 157/2015, de 18 de setembre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOGV núm. 7620 de 22/09/2015).  
  
El cap del Servei Territorial d'Indústria i Energia de Castelló, en l'àmbit de les competències que té atribuïdes, resol:  
  
Primer  
Atorgar al peticionari l'autorització administrativa prèvia de la instal·lació elèctrica que s'indica:  
  
Peticionari: Iberdrola Distribución Eléctrica, SAU  
Emplaçament de la instal·lació: partida Mas Pla Sant Vicent, Fonecadas, Tres Cantons i Miraveta. Entre els suports 681907-890194 C Albocàsser - les Coves de Vinromà - Castelló.  
Projecte/avantprojecte. Denominació: línia aèria trifàsica A 20 KV A 100-A1/S1 A L/Albocàsser STR Benassal, entre els suports 210303 I 210064 en el terme municipal de les Coves de Vinromà.  
  
  
Característiques principals  
  
Núm. de registre de línies: ------ Tipus: aèria  
Tensió: 20 kV Longitud total: 3344 m  
Longitud aèria: 3344 m Longitud subterrània: 0  
  
  
Pressupost: 31.004,40 euros  
Aquesta autorització s'atorga sense perjudici de les concessions, autoritzacions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar-la, d'acord amb altres disposicions que resulten aplicables i, en especial, les relatives a l'ordenació del territori i al medi ambient.  
  
Aquesta autorització s'emet sense perjuí de tercers, i deixant a part els drets particulars.  
  
Segon  
Atorgar autorització administrativa de construcció de la instal·lació segons el projecte d'execució presentat. En l'execució del projecte es tindran en compte les condicions següents:  
1. Les obres hauran de realitzar-se d'acord amb el projecte presentat i, si és el cas, els annexos tècnics posteriors aportats.  
2. El peticionari haurà de tindre en compte les prescripcions disposades en els reglaments vigents, així com els condicionats imposats pels organismes afectats.  
3. El titular donarà compte de la terminació de les obres per mitjà de la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació que es tracte.  
4. En el cas que, per a finalitzar l'execució de la instal·lació objecte de projecte, es requerisca posar part d'aquesta en tensió, es procedirà d'acord amb les condicions següents:  
- Presentació de sol·licitud de finalització d'execució, a la qual s'haurà d'acompanyar, per triplicat exemplar, el certificat de finalització parcial d'obra, subscrit pel tècnic competent i visat pel col·legi oficial corresponent, acreditatiu que la part de la instal·lació ja executada és concorde amb els reglaments tècnics en la matèria.  
- La finalització de l'execució es realitzarà sota la mateixa direcció d'obra que l'anterior certificació i s'ajustarà a les condicions tècniques i de seguretat reglamentàries.  
- L'empresa distribuïdora efectuarà les actuacions que considere necessàries de manera que quede garantit tant el manteniment de les condicions reglamentàries de la xarxa ja existent com la no pertorbació a altres instal·lacions o equips.  
- S'haurà de presentar en el termini màxim de 10 dies des de la completa execució de la instal·lació la sol·licitud d'autorització d'explotació, d'acord amb el que estableix el Decret 88/2005.  
- Transcorregut un mes des que aquest servei territorial va diligenciar i va entregar el certificat de finalització parcial d'obra sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. Cas que la dita instal·lació ja estiga en tensió, el peticionari haurà de procedir a la seua desconnexió a la finalització del termini esmentat.  
5. El projecte es desenvoluparà de conformitat amb els condicionants ambientals que es detallen en l'informe d'impacte ambiental, emés amb data 15 de juny de 2017, per la Direcció General de Medi Natural i d'Avaluació Ambiental i amb referència 36/2017/AIA, que s'annexa a aquesta.  
L'Administració deixarà sense efecte la present resolució en qualsevol moment en què observe l'incompliment de les condicions imposades en aquesta.  
La present autorització s'atorga sense perjuí de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar-la, d'acord amb altres disposicions que siguen aplicables i, en especial, les relatives a l'ordenació del territori i el medi ambient.  
Podrà ser causa de revocació d'aquesta resolució l'incompliment de les condicions expressades en aquesta, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Tercer  
Publicar en el Diari Oficial de la Generalitat Valenciana la present resolució, d'acord amb el que disposa l'article 42.1 de la Llei 21/2013, de 9 de desembre, d'avaluació ambiental.  
  
Contra aquesta resolució, que no posa fi a la via administrativa, pot interposar-se recurs d'alçada davant de la Direcció General d'Indústria i Energia (c/ Castán Tobeñas, 77 - 46181 València) en el termini d'un mes, comptat a partir de l'endemà d'aquell en què tinga lloc la notificació de la present, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló, 10 de juliol de 2017.- El cap del Servei Territorial d'Indústria i Energia: Gerardo Nebot García  
  
  
  
ANNEX  
  
Amb data 15 de juny de 2017, el director general de Medi Natural i d'Avaluació Ambiental ha dictat l'informe d'impacte ambiental que a continuació es transcriu:  
  
Informe d'impacte ambiental  
Expedient: 36/1811-XRD  
Títol: Reforma línia àrea trifàsica a 20 kV L/Albocàsser (STR Benassal) entre suports 210303 i 210064 en el terme municipal de les Coves de Vinromà (Castelló)  
Promotor: Iberdrola Distribución Eléctrica SAU  
Òrgan substantiu: Servei Territorial d'Energia (ATLINE/2016/479/12)  
  
Localització: terme municipal de les Coves de Vinromà (Castelló)  
  
  
Descripció del projecte  
El projecte, té per objecte la reforma de la línia elèctrica existent denominada L/Albocàsser de la STR Benassal, entre el suport núm. 210303 i el suport núm. 210064, per a augmentar la seua capacitat de transport.  
Aquest tram a reformar, té una longitud total de 3.375 m, dels quals 3.185 m són en simple circuit i 190 m en doble circuit. Se substitueix el cablejat tipus LA-56 per conductors del tipus LA-100 (100-A1/S1A). Prèviament, s'actua sobre 5 dels suports existents per a adequar les seues característiques, se substitueixen 3 suports complets i les creus en els altres 2.  
La nova línia segueix estrictament el traçat de la línia actual, aprofitant la servitud de vol ja existent i evitant noves afeccions per obertura d'accessos o nou carrer de seguretat.  
  
Tramitació administrativa  
Amb data 17 de febrer de 2017, s'ha rebut del Servei Territorial d'Indústria i Energia de Castelló, el document ambiental del projecte de reforma de línia elèctrica àrea, trifàsica, a 20 kV 100-A1/S1A L/Albocàsser (STR Benassal) entre suports 210303 i 210064 en el terme municipal de les Coves de Vinromà, promogut per Iberdrola Distribución Eléctrica, SAU, la referència d'expedient del qual és ATLINE/2015/479/12, i sol·licita l'avaluació d'impacte ambiental del projecte.  
D'acord amb l'ofici de remissió de la documentació :  
- En la fase d'informació pública no s'han presentat al·legacions de caràcter ambiental al projecte (anunci en el BOP de 6 d'octubre de 2016)  
- S'ha formulat consulta als organismes afectats i s'ha obtingut informe, en particular, de la Confederació Hidrogràfica del Xúquer (CHX).  
- S'adjunta el document ambiental del projecte.  
Respecte a l'informe emés per la CHX, de data 4 de novembre de 2016, es refereix a la necessitat d'obtindre autorització, en cas que es genere afecció a domini públic hidràulic o a la seua zona de policia.  
  
  
Consideracions ambientals  
El projecte consisteix en la reforma d'una línia elèctrica existent. Es procedeix a valorar ambientalment l'actuació, a pesar de la seua escassa repercussió ambiental, en resposta al fet que el promotor ha considerat necessària i ha sol·licitat l'avaluació ambiental del projecte.  
En el document ambiental s'exposen diverses alternatives. L'alternativa zero (no realitzar cap actuació) es descarta, ja que no és possible cobrir les necessitats de demanda en la zona amb les infraestructures existents en l'actualitat. Hi ha a més 13 punts del traçat que necessàriament han de mantindre's: els extrems, els canvis de direcció i les derivacions. Per això, l'opció tècnica i ambientalment més favorable consisteix en el manteniment de la línia actual, augmentant la seua capacitat.  
  
La zona d'execució del projecte, no presenta coincidència territorial amb espais naturals protegits, Xarxa Natura 2000 o àrees protegides per instruments internacionals. Es tracta d'un àmbit agrícola, contigu amb el nucli urbà de les Coves de Vinromà, on destaca la presència de la carretera CV-10, que circumval·la el municipi per l'oest i del riu Vilanova que el rodeja per l'est. L'existència de nombrosos camins agrícoles permet l'accés fins als suports i facilita l'execució del projecte. El traçat no coincideix amb vies pecuàries.  
Atés que s'actua sobre la infraestructura existent, els moviments de terra afecten punts ja excavats, no es preveu afecció al patrimoni cultural. En tot cas, no s'han detectat en la zona elements patrimonials d'interés.  
La línia elèctrica travessa una zona altament antropitzada. La vegetació és agrícola i ruderal i la fauna té un marcat caràcter antropòfil, no es preveu afecció sobre aquests elements. Hi ha un encreuament sobre el llit del barranc del Mas Vell, tributari del riu Vilanova, amb un cert perill d'inundació associat; no obstant això, no es realitza cap actuació sobre els suports que delimiten el dit encreuament, per la qual cosa no s'incideix sobre el risc associat.  
El manteniment de la traça actual permet aprofitar les servituds d'ocupació i de pas ja consolidades, no s'introdueixen noves afeccions sobre les explotacions agrícoles. No s'introdueixen nous elements en el paisatge, per la qual cosa no s'estima afecció paisatgística.  
  
Durant l'execució del projecte, s'adopten les mesures habituals en obra relatives a prevenció d'abocaments al sòl, gestió adequada dels residus i limitació de soroll i emissions a l'atmosfera. La proximitat a sòl forestal (distància inferior a 500 m), exigeix l'aplicació de les mesures de prevenció d'incendis establides en el Decret 7/2004, de 23 de gener. Finalitzades les obres, es procedirà a la neteja de la zona i restauració de qualsevol afecció generada.  
En relació amb els criteris de l'annex III de la Llei 21/2013, de 9 de desembre, es pot concloure:  
- Característiques del projecte. El projecte té per objecte la millora de la qualitat i seguretat del subministrament elèctric i cobrir l'increment de la demanda d'energia en la zona. S'opta per la reforma de la línia existent per mitjà de l'augment de la seua capacitat, la qual cosa constitueix l'alternativa de menor afecció ambiental. Açò s'aconsegueix amb la substitució del cable conductor, així com el reforç de 5 dels més de 30 suports que la constitueixen. No s'estima rellevant la utilització de recursos naturals o la generació de residus. S'adopten les mesures preventives necessàries per a evitar la contaminació i riscos associats a l'execució del projecte.  
- Ubicació del projecte. La línia discorre per un àmbit pla, principalment agrícola, i té bona accessibilitat. La zona no presenta elements naturals o espais protegits que puguen veure's afectats. No es desenvolupa en l'àmbit d'espais de la Xarxa Natura 2000. Les servituds d'ocupació i de pas ja estan constituïdes  
- Característiques del potencial impacte. Les afeccions previstes estan limitades als treballs a realitzar en 5 suports i la substitució del cablejat. No hi ha elements sensibles en l'entorn. Els impactes seran poc rellevants i de curta duració, així com reversibles. En fase de funcionament, l'afecció serà anàloga a la situació actual.  
  
Consideracions jurídiques  
Els projectes de noves línies elèctriques aèries a 20 kV i longitud superior a 3 km constitueixen, d'acord amb les previsions de la Llei 21/2013, de 9 de desembre, un supòsit d'avaluació d'impacte ambiental simplificada (article 7.2.a), en quedar inclosos en l'annex II d'aquesta (grup 4.b). Encara que es tracta d'un projecte de reforma de línia existent amb escassa repercussió ambiental, el promotor ha sol·licitat l'avaluació ambiental de l'actuació.  
En el projecte s'ha observat el tràmit d'avaluació d'impacte ambiental simplificada previst en la secció 2a del capítol 2 del títol II de la Llei 21/2013 i en les altres disposicions que s'apliquen.  
L'article 13 Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
  
Per tot això, es redacta la següent informe d'Impacte Ambiental  
  
Primer  
Estimar que el projecte de reforma de la línia elèctrica aèria, a 20 kV, denominada L/Albocàsser de la STR Benassal, entre els suports 210303 i 210064, promogut per Iberdrola Distribución Eléctrica, SAU, en el terme municipal de les Coves de Vinromà (Castelló), no té efectes significatius sobre el medi ambient, en els termes previstos en aquest informe, sempre que s'ajuste a les previsions del document ambiental i sense perjuí de la prèvia obtenció de les autoritzacions sectorials que se li apliquen.  
  
Segon  
Notificar a les persones interessades que contra la present resolució, per ser un acte de tràmit, no es pot interposar cap recurs; sense perjuí dels que, si és el cas, pertoquen en via administrativa o judicial davant de l'acte, si és el cas, d'autorització del projecte, d'acord amb el que disposa l'article 47.6 de la Llei 21/2013, de 9 de desembre.  
  
Tercer  
Publicar en el Diari Oficial de la Generalitat Valenciana el present informe d'impacte ambiental, d'acord amb el que disposa l'article 47.3 de la Llei 21/2013, de 9 de desembre.  
  
Quart  
L'informe d'impacte ambiental perdrà la seua vigència i cessarà en la producció dels efectes que li són propis, si una vegada publicat en el DOGV no s'ha procedit a l'autorització del projecte en el termini màxim de quatre anys, d'acord amb el que disposa l'article 47.4 de la Llei 21 2013/, de 9 de desembre.  
  
València, 15 de juny de 2017.- El director general de Medi Natural i d'Avaluació Ambiental: Antoni Marzo Pastor.